
Sensorium

Alapötletként Sensorium című képemhez egy pasztell rajz szolgált. A képen egy távolba mutató, illetve egy guggoló lányalak van, melyek egy különös térbe, helyzetbe, pozícióba, állítva, egy számomra vonzó, fiktív világot járnak be. A látvány nem csupán vizuális, nem csupán optikai jellegű, hanem érzetek sora is tartozik hozzá. Erre utal a cím.
Az alapötlet továbbgondolása során készített variációk sorra tárgyalják, egyenként kiemelik a felmerülő festői problémákat. A variációkban helyet kapnak a közben felmerülő ötletek, viszont a végső munkánál a legfontosabb cél az ötlet gyökeréhez való visszatérés volt.
A gondosan megválasztott technika akkor nyer értelmet, ha kifejezhető vele az alapgondolat és a kész festményen keresztül felsejlik a látomás a néző számára is.



